अनासागर- सन 1135 मांय अजमेर रा राजा अणैजी (अर्णोराज) मुसलमानां ने हरायने युद्धभूमि ने पवित्रकरण सारू अेक हवन कीनो। हवन री जगा माथेईज अणासागर (अनासागर) री रांगां खोदाय ने आपरे नामसूं तलाब रो नाम राखियो। सन् 1637 मांय शाहजहाँं अनासागर माथे 1240 फीट लांबी संगमरमर री बारहदारी बणवाई, बेगमां सारू संगममर रा महल बणवाया अर आथूणे बाग ई बणवायो। इण सागर रो घेरो आठ मील रो है नै इणरे वच मांय अेक महल वणियोड़ो हो, जिणने पठाणा तोड़ियो हो।